ଟୋପିରାମେଟ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ଟୋପାମାକ୍ସ, ଏକ ଔଷଧ ଯାହା ଅପସ୍ମାରର ଚିକିତ୍ସା ତଥା ମାଇଗ୍ରେନର ପ୍ରତିରୋଧ ପାଇଁ ବ୍ୟବହୃତ ହୁଏ  ମଦ୍ୟପାନ ନିର୍ଭରଶୀଳ ଲୋକଙ୍କ ପାଇଁ ମଧ୍ୟ ଏହା ବ୍ୟବହୃତ ହୋଇଛି  ସ୍ଥାନୀୟ ବା ବ୍ୟାପକ ଅପସ୍ମାରର ଚିକିତ୍ସା ପାଇଁ ଏହା ଦିଆଯାଏ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅପସମ୍ବେଦନ ବା ଝିମ ଝିମ ହେବା, ଅରୁଚି, ଥକ୍କା ଅନୁଭବ କରିବା, ପେଟ ଯନ୍ତ୍ରଣା, କେଶହାନୀ ଏବଂ ଏକାଗ୍ର ହେବାରେ ଅସୁବିଧା ହୋଇପାରେ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆତ୍ମହତ୍ୟା, ଅଧିକ ଆମୋନିଆ ସ୍ତର ହେବା ଯୋଗୁ ଏନସେଫାଲୋପାଥି ଏବଂ ବୃକ୍‌କ ପଥର ରୋଗ ହୋଇପାରେ। ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି ଘଟାଇପାରେ ଏବଂ ସ୍ତନ୍ୟପାନ ସମୟରେ ବ୍ୟବହାର କରିବା ସୁପାରିଶ କରାଯାଏ ନାହିଁ  ଏହା କିପରି କାମ କରେ ତାହା ଅସ୍ପଷ୍ଟ  ୧୯୯୬ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଟୋପିରାମେଟ ଅନୁମୋଦିତ ହୋଇଥିଲା  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏକ ମାସର ଯୋଗାଣ ୨୦୧୯ ସୁଦ୍ଧା ପ୍ରତି ମାସରେ ୧.୪୦ ପାଉଣ୍ଡ ଖର୍ଚ୍ଚ ହୋଇଥାଏ। ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୪.୦୦ ଆମେରିକୀୟ ଡଲାର ଅଟେ। ୨୦୧୭ ମସିହାରେ ଯୁକ୍ତରାଷ୍ଟ୍ରରେ ଏହା ୭୭ ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଦଶ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା 